نيقولاى جوجول
['Samsam22', 'GhalyBot', 'Xqbot', 'Ramsis II', 'Meno25', 'SieBot', 'Raafat', 'ArthurBot', 'MenoBot', 'Esperfulmo', 'Ghaly', 'SilvonenBot', 'Zorrobot', 'Alexbot', 'Thijs!bot', 'VolkovBot', 'TXiKiBoT', 'Nallimbot', 'Luckas-bot']
نيقولاى جوجول نيقولاى فاسيليفيتش جوجول بالروسي никола васи льевич го голь سورتشينتسي مارس موسكو فبراير من اكبر روائيين ومسرحيين الأدب الروسي إتولد فى بولتافا دلوقتى فى اوكرانيا بيعتبر واحد من مؤسسى المدرسه الواقعيه فى الأدب الروسى بتاع القرن التسعتاشر كان بيكتب بإسلوب كوميدى ساخر ارواح ميته بتعتبر أهم رواياته مع إنها مش كامله لإنه حرق بقيتها قبل ما يتوفى بعد ما إتصاب بلوثه دينيه إتسبب فيها قسيس دخل أفكار تحريميه فى دماغه المعطف العربه هى أشهر رواياته القصيره المفتش العام من اشهر كوميدياته المسرحيه ومن رواياته القصيره التانيه الأنف مذكرات مجنون ايڤان فيودوروڤيتش شبونكا وعمته تراس بولبا ودى اتعملت فيلم انتجته هوليوود بطولة يول براينر نشإته إتولد نيقولاى جوجول فى قرية سورتشينتسى جنب بولتافا فى اوكرانيا الريف الأوكرانى بعيشة الفلاحين وتقاليد القوزاقيين فولكلوره الغنى كان خلفية حياته هو صغير أبوه كتب مسرحيات من وحى الفولكلور الاوكراني لما جوجول بقى عنده اتناشر سنه دخل المدرسه العليا فى نيچين وهناك ظهرت مواهبه الأدبيه والفنيه بنشر أشعار فى مجلة هناك وتقليد العواجيز فى مسرح المدرسه بطريقه كوميديه فى سنة جوجول راح على سانت بطرسبورج عشان يدور على شغلانه فى المكاتب الحكوميه لكنه ماقدرش يلاقى شغل واتبهدل مادى فحاول يشتغل ممثل بس مانجحش فى الإختبارات وما نفعش فقال يجرب حظه كشاعر فنشر على حسابه ديوان شعر عاطفى فشل فشل ذريع خلاه ييأس يلم كل النسخ ويحرقها ويفكر إنه يسيب روسيا بحالها يهاجر على امريكا فخد المركب وسافر على المانيا على أمل انه من هناك يكمل المشوار على امريكا بس هو فى المانيا لقى نفسه مفلس وما حليتهوش حاجه توصله امريكا فراح واخد بعضه وراجع على سانت بطرسبورج وقعد يدور على شغل من تاني لغاية مالقى شغلانه حكوميه بمرتب تعبان فسابها بعد تلت تشهر وراح اشتغل شغلانه حكوميه تانيه وسابها هيا كمان بعد سنه وراح اشتغل مدرس تاريخ فى مدرسه داخليه للبنات اشتهاره جوجول ابدع فى تصوير شخصيات قصصه ابتدا جوجول فى نفس الوقت يكتب قصص فى شوية مجلات كات مواضيعها عن ارياف اوكرانيا وعن عيشة الفلاحين فى القرى هناك ودخل فى القصص حكايات عن العفاريت والسحارين استخلصها من الفولكلور الاوكرانى بإسلوب مضحك استعمل فيه ألفاظ وامثله شعبيه اوكرانيه ودى أياميها كات حاجه جديده فى الأدب الروس لفتت أنظار القرأ والنقاد ليه فى الفتره دى كتب تمن حكايات اتنشرت فى مجلدين بعنوان أمسيات فى مزرعه قرب ديكانكا بيتشيرا نا خوتورى بليز ديكانكى вечера на хуторе близ диканьки وفجاءه لقى نفسه اتشهر بين يوم وليله وكتاب ونقاد كبار زى بوشكين چوكوڤسكى اساكوڤ بلينسكى مهتمين بيه فى سنة اتعين جوجول فى جامعة سانت بطرسبورج استاذ مساعد فى أدب العصور الوسطى بس لقى نفسه مش قادر على الشغلانه دى فسابها بعد سنه وابتدا يحضر لنشر مجموعات قصصيه جديده فى كتابين هما ميرجورود миргород ارابيسك اللى نشرهم سنة الأربع قصص اللى كات فى مجموعة ميجورود كات تكمله لمجموعة قصص أمسيات فى مزرعه قرب ديكانكا لكن جوجول اتخلى فيهم عن اسلوبه الرومانتيكى اللى حل محله اسلوب واقعى تشاؤمى بيعكس انعدام القدره على التجاوب مع الحياه وفى نفس الوقت انعدام القدره على الهروب منها زى ما اتجلى فى قصة مشاجرة إيفان ايفانوفيتش إيفان نيكيفوروفيتش اللى كات فكاهيه بس مليانه مراره من قسوة الحياه وفى قصه لاك زمان رغم كل الفكاهه اللى فيها كات بتشوبها سخريه من اتنين عواجيز عايشين للأكل وعمالين ياكلوا لمجرد الأكل لإن مفيش حاجه تانيه فى دنيتهم ممكن يقدروا يعملوها فى قصة مذكرات مجنون البطل زابيسكى سوماسشيدشيجو موظف صغير قليل القيمه بيعانى من الكبت فعوض عنه بجنون العظمه ميجالومانيا megalomania اللى اتطور معاه لغاية ما دخله مستشفى المجانين قصة تراس بولبا тарас бульба اللى هيا كمان كات من ضمن مجموعة ميرجورود غيرها جوجول سنة زود عليها تلت فصول والحكايه بتحكى عن الصراع اللى دار مابين القرنين الخمستاشر والسبعتاشر بين الاوكرانيين الاورتودوكس بولندا الكاتوليكيه لقت نجاح كبير فى روسيا وسماها جوجول واحده من قصصه المحظوظه تراس بولبا فى القصه دى بيصارع قمع حريات الناس استسلام الناس لثقافات من بره بلادهم قصة تراس بولبا اتعملت فيلم انتجته هوليوود سنة كوميديا المفتش العام أول طبعه من المفتش العام جوجول كان بيثق فى رأى ذوق بوشكين الأدبى جدا نشر سنة فى مجلته الأدبيه سوڤريمينيك современник قصه العربة كولياسكا коляска اللى بتعتبر من احسن قصصه الساخره قصته الغريبه السيرياليه الفكاهيه الأنف نوس нос وبوشكين هو اللى اداله فكرة مسرحية المفتش العام رواياته البديعه أرواح ميته اللى بتعتبر من أحسن الروايات اللى اتكتبت فى تاريخ الادب الروسى والأدب العالمى بوجه عام جوجول كتب عن الموضوع ده فى إعترافات مؤلف وقال ان بوشكين إدانى فكرة موضوعه اللى كان عايز يعمله حاجه زى شعر وقالى فى كلامه انه ما كانش ممكن يدى الموضوع ده لأى حد كوميديا المفتش العام ريڤيزور ревизор هاجمت واتريقت من غير رحمه على النظام البيروقراطى الفاسد فى عهد نيقولا الاولانى مختصر موضوعها إن المسئولين والموظفين الفاسدين فى بلد من الأقاليم استقبلوا راجل منفوخ مهندم افتكروه المفتش العام وقعدوا يدوله رشاوى يعزموه على مآدب عشان يغض عينه عن فسادهم الوظيفي بعد ما مشى عملوا احتفال انهم قدروا يضحكوا عليه وفى الوقت ده وهم بيحتفلوا بنصرهم وصل المفتش العام الحقيقى فصابهم رعب الكوميديا دى اتعرضت مره واحده فى روسياأياميها فى إبريل بأمر مباشر من القيصر نيقولا وبعدها قامت ضجه كبيره فى الجرانيل وفى الدواير الحكوميه فاتمنع عرضها تانى ولدرجة إن جوجول إضطر يسيب روسيا فى يونيه ويروح على روما ويقعد فيها بطريقه متقطعه لغاية سنة جوجول حس بالراحه فى ايطاليا ولقى فى روما الجو الدينى اللى كان ميال ليه وهناك قابل رسام اللوحات الدينية الكسندر إيڤانوڤ اللى كان بيشتغل فى روما وبقم صحاب جدا وقابل واندمج مع السياح والمهاجرين الأرستقراطيين الروس وكات منهم الأميره الروسيه زينايدا ڤولكونسكى اللى كات استقرت فى ايطاليا بعد ما اعتنقت المذهب الكاتوليكى واللى كات المواضيع الدينيه بتتناقش فى قعداتها رواية ارواح ميته من شخصيات رواية أرواح ميته جوجول كتب حتت من رواية أرواح ميته ميورتڤى دوشى мёртвые души فى سويسرا خريف كتب حتت تانيه فى باريس نوفمبر فبراير لكن روما كات المكان اللى كتب فيه جوجول معظم روايته العظيمه أرواح ميته الروايه دى اللى سماها جوجول ملحمه بتصور روسيا الإقطاعيه بنظام القنانه النظام البيروقراطى الفاسد اللى كان سايد أياميها جوجول كتب الجزء الاول بتاع الروايه دى فى حوالى تمن سنين من لـ وقرا لبوشكين الفصول الاولانىى اللى خلت بوشكين يحس بكأبه لغاية ما صرخ يا إلاهى يا حزن روسيتنا مختصر الروايه إن بطلها تشيتشيكوڤ راجل نصاب مكار بعد ما خسر ثروته بقى عايز يتغنى تاني فعمل خطه ذكيه لكن إجراميه إنه يشترى من ملاك الإقطاعات أرواح لقب عبيد الأرض فى روسيا أياميها العبيد اللى كانو بيشتغلوا عندهم وماتوا من قريب لكن وفاتهم لسه ما اتسجلتش فى سجلات الحكومه وبكده بيعتبروا لسه عايشين الملاك اللى كان بيتصل بيهم كانو بيفرحوا بالموضوع لإنهم كانو بيدفعوا ضرايب للدوله على عبيد مش موجودين تشيتشيكوڤ كان ناوى يرهن الأرواح دى فى البنوك ويستلف بيهم فلوس تمكنه من العيشه كراجل محترم فى إقليم بعيد ماحدش يعرفه فيه جوجول فى الروايه دى خلق شخصيات كتيره بسلوك نفسيات مختلفه اشتهرت فى روسيا بأساميها وبطل الروايه تشيتشيكوڤ طول الروايه كان بيتنقل من بلد لبلد لما يحس إن ملعوبه اتكشف فكان بيقابل شخصيات جديده جوجول بإسلوب فكاهى متمكن ورى إزاى العبيد دول أياميها كانو بيتعاملوا وبيتباعوا وبيتشروا زى البهايم من شخصيات رواية أرواح ميته الجزء اللى كتبه جوجول من رواية أرواح ميته اتنشر سنة بعد ما الرقابه رفضت نشرها كان عنوانها حجه من حجج الرفض وقالوا ان جوجول بالعنوان ده بيعترض على فكرة الخلود إنه أحسن يسميها مغامرات تشيتشيكوڤ أو الأرواح الميته فوافق جوجول لانه كان محتاج فلوس فى نفس السنه جوجول نشر كام روايه قصيره كان من ضمنها رواية المعطف شينيل шинель اللى وصفها الأديب العملاق دوستويفسكى بإنها الرواية اللى طلعت من عبايتها كل الروايات الواقعيه اللى ظهرت فى روسيا القرأ والنقاد فى روسيا اتحمسوا للجزء اللى اتنشر من الأرواح الميته خصوصا إن بعد وفاة بوشكين المفاجئه فى حصل نوع من الفراغ الأدبى فى روسيا فلما طلعت رواية أرواح ميته حس القرأ والنقاد إن جوجول ممكن يملى الفراغ ده انه بالروايه دى بقى واقف على قمة الهرم الأدبى فى روسيا لكن جوجول ما كانش مقتنع قوى باللى كتبه وكتب جواب للشاعر چوكوڤسكى قاله فيه ان اللى اتنشر ما يسواش حاجه جنب اللى لسه حايتكتب ابتدى جوجول يبص للموضوع من منظور جواه هو شخصى واتسللت لراسه فكره دينيه محواها ان ربنا إدى له موهبه أدبيه كبيره مش بس عشان يعاقب الفساد عن طريق اضحاك الناس لكن كمان عشان يورى روسيا الطريق الصح للعيشه فى عالم شرير فى مارس سنة جوجول كتب لواحد صاحبه فى موسكو مشيئة ربنا المقدسه أفكار زى دى مش من وحى البشر مفيش إنسان ممكن يفكر فى موضوع زى ده وعلى الاساس ده جوجول قرر انه يكمل الروايه على انها حاجه زى كوميديا إلاهيه نثريه واعتبر الجزء اللى اتنشر بيمثل بالنسبه لروسيا جحيم دانتى فى الكوميديا الإلاهيه هوس دينى ونهاية روائى كبير اتصاب جوجول بلوثه دينيه فحرق كتابه بكده دخل جوجول فى متاهه دينيه ولقى نفسه مش عارف يكتب ويكمل الروايه كتب جوجول فى إعترافات مؤلف قعدت عشان أكتب فلقيت نفسى مش قادر أكتب حاجه كل مره أحاول أكتب كان الموضوع بينتهى بعيا وشقا لغاية ما اتوقفت عن الكتابه مده طويله قعد جوجول يكتب فى الجزء التانى بتاع عشر سنين من لـ من غير ما يحس بالرضا على اللى بيكتبه وخطرت فى دماغه فكرة ان ربنا لسبب ما ماهوش عايز إنه هو جوجول يكون مرشد الناس لعيشه خيره لكن رغم كده قرر انه ممكن يعمل الشغلانه دى كمعلم وواعظ من غير ما يستخدم قدراته الفنيه فراح كاتب مختارات من مراسلاتى مع اصدقائى ودى كات مجموعة خواطر وكات النتيجه وحشه جدا واتهاجم الكتاب عن طريق القرأ والنقاد من ضمنهم الناقد الكبير بلينسكى اللى كان معجب بجوجول وبيمدحه قبل كده وكتب له جواب قاله فيه انه بكتابه ده بقى واعظ جلاد بيدافع عن الظلمات اوحش أنواع القهر الهجوم خلى جوجول يحس انه فعل مذنب كبير إن ربنا اتخلى عنه بالكامل فاتصاب بوسواس دينى ابتدا يكتر صلواته يبعد أكتر عن الحياه والمجتمع وفى سنة راح على بيت المقدس عشان يحج لكن برضه ماحسش بالراحه ولما رجع روسيا قعد يتنقل من مكان لمكان لغاية ما استقر فى موسكو وهناك قابل قسيس متطرف دينى اسمه الأب ماتفى كنستنينوڤسكى دخل فى دماغه أفكار تحريميه غريبه وسيطر عليه وبقى يأمره يعمل حاجات وكات من الاوامر دى إنه يحرق مخطوط الجزء التانى من روايته أرواح ميته اللى كان لسه مانشرهوش فحرق جوجول المخطوط يوم فبراير سنة وبعدها بعشر تيام إتوفى نتيجة الصيام المتواصل هو متصاب بلوثه شبه جنونيه أثره ومكانته الأدبيه px برغم اللوثه الدينيه اللى اتصاب بيها جوجول ودمرت عبقريته الأدبيه أثر جوجول فى الأدب الروسى كان كبير جدا رواياته ارواح ميته لو إنها ناقصه المعطف مسرحيته المفتش العام اسسوا مدرسه أدبيه جديده فى روسيا إسمها المدرسه الطبيعيه natural school البعيده عن المدارس الرومانتيكيه romantic school البلاغيه rhetorical school اللى كات سايده قبله جوجول كان من أوائل الأدبا الروس اللى وروا روسيا نفسها على عكس اسلوب الكتابه الكلاسيكيه الواقعيه classical realistic بتاعة بوشكين واللى استخدمها كتاب زى تولستوى تورجينيف إسلوب كتابات جوجول اتنقلت لكتاب زى دوستويفسكى اندريه بيلى اللى اثروا بدورهم على كتاب كتار فى فتره مابعد الثوره الروسيه واقعية جوجول الإتهاميه لقت مؤيدين كتار كان منهم الأديب الساخر ساليكوف چخدرين جوجول كمان هو اللى أوجد شخصية الراجل الصغير كبطل فى الأعمال الأدبيه من أعماله كرم العالم جوجول تمثاله فى روما جوجول اتكرم على ورق البوسته ارواح ميته روايه طويله مش كامله تراس بولبا قصه قصيره من مجموعة ميرجورد ايڤان ايڤانوفيتش ايڤان نيكيڤوروڤيتش روايه قصيره من مجموعة ميرجورد لاك زمان قصه من مجموعة ميرجورد ڤيى قصه من مجموعة ميرجورد الپورتريت قصه المعطف قصه الأنف قصه ليلة فى مايو قصه الرساله المفقوده قصه ليلة الكريسماس قصه شارع نيڤسكى قصه المنطقه المسحوره قصه مذكرات مجنون قصه ايڤان ڤيودوروڤيتش شبونكا وعمته قصه العربة قصه المفتش العام مسرحيه الجواز مسرحيه فهرست وملحوظات مصادر الموسوعة الثقافية مؤسسة فرانكلين للطباعة والنشر القاهرة نيو يورك magarshack david in dead souls penguin clssics great britaim magarshack david in mirgorod by nikolai gogol the noonday press new york old russian stories by gogol south brunswick new york benet the reader encyclopedia arrowsmith bristol the new encyclopædia britannica micropædia berton publisher the new encyclopædia britannica macropædia berton publisher تصنيف كتاب روس تصنيف مواليد تصنيف وفيات تصنيف كتاب تصنيف روائيين تصنيف كتاب اوكرانيين